**Säveltäen Eurooppaan Improvisaatiokurssi Pécelissä, Unkarissa 29.11.- 2.12. 2018**

Hankkeen ensimmäinen ulkomaanosio pidettiin Latvian Lielvarden musiikkikoululla järjestetyssä improvisaatiotyöpajassa, jossa oli lisäksi sävellystyöpaja. Seuraava Säveltäen Eurooppaan hankkeen ulkomaanosio järjestettiin Iisalmen ystävyyskaupungissa P**é**celissä, Unkarissa.

Latvian erittäin hienon ja avartavan kokemuksen voima antoi intoa Unkarin kurssin suunnittelua varten. Halusimme kokeilla hieman erilaista lähestymistapaa Pécelissä: Työskentely tapahtuisi pienryhmissä (4-5 soittajaa/ryhmä) ja osallistujien omilla instrumenteilla. Sekaryhmä käytäntö oli jo Latviassa toiminut hyvin, joten siitä pidimme kiinni. Unkarissa tapasin jokaisen ryhmän kaksi kertaa ja konserttipäivänä oli vielä lämmittelyharjoitus esiintymispaikalla. Toki tuo määrä on ymmärrettävästi kaikilla mittareilla tarkasteltuna aivan liian vähän, mutta noinkin lyhyessä ajassa voi tapahtua ihmeellistä kehitystä. Nuoret hitsautuivat nopeasti ja ennakkoluulottomasti yhteen ja olen erityisen vaikuttunut siitä mitä noiden tuntien aikana tapahtui. Pienryhmätyöskentely osoittautui erittäin oikeaksi valinnaksi, ihmiset, jotka olivat muutama päivä aikaisemmin täysin tuntemattomia toisilleen ja joista osalla ei ollut juurikaan aikaisempaa kokemusta aiheesta, improvisoivat musiikkia yhdessä paikallistelevision kuvaamassa Gala-konsertissa. Se on oikeastaan aika ainutlaatuista! Tämä vahvisti käsitystäni siitä, että kun improvisoimme musiikkia sisältä ulospäin samalla tukien toistemme ideoita sallivassa ja turvallisessa ilmapiirissä:”yhteen hiileen puhaltaen” -avaa ja antaa se mielikuvitukselle paremman mahdollisuuden löytää väylä omaan sen hetkiseen nk. ”mielen musiikkiin.”

Pian Unkarista kotiin saavuttuamme oli todella ilahduttavaa, kun Ylä Savon musiikkiopiston rehtori Tapani Lakaniemi kertoi, että unkarilaiset ystävämme Zoltán Lászlon johdolla päättävät aloittaa improvisaatiokoulutuksen Pécelin musiikkikoululla vuoden 2019 alusta!

Ohessa improvisaationumeroiden linkit Gala-konsertista Pécelissä 2.12.2018

<https://www.youtube.com/watch?v=9PEyInKEv_o>

I: Kolmiosainen improvisaatioteos

Esiintyjät: Bálint Hofgard, piano, Leevi Könttä, sähköbasso, Jari Lappalainen, alttosaksofoni, Zoltán Lászlo, lyömäsoittimet, Petri Herranen, piano

<https://youtu.be/XWD_e-1rt_g>

II: Foggy in Pécel

Esiintyjät: Lyydia Moisa, piano, Zoltán Lászlo, lyömäsoittimet, Levente Szilágyi, trumpetti Leevi Könttä, sähköbasso, Petri Herranen, piano

<https://www.youtube.com/watch?v=3gX3hxqG9SY>

III: Improvisaatioita unkarilaiseen kansanlauluun

Esiintyjät: Benjámin Szilágyi piano, Leevi Könttä, sähköbasso, Borbala Rózsay, huilu, Jere Sihvonen, kantele, Zoltán Lászlo, lyömäsoittimet, Petri Herranen, piano + kuoro ja laulaja

Tämä esitys oli todellakin improvisaatiota alusta loppuun. Hieman ennen konsertin alkua jouduimme muuttamaan alkuperäistä ideaa. Tätä unkarilaista kansanlaulua ei käsitelty varsinaisesti improvisaatiotyöpajassa. Ryhmän suomalaiset improajat olivat tutustuneet kappaleeseen hieman jo ennen Unkariin lähtöä. Ystävämme Pécelistä heittäytyivät mukaan ennakkoluulottoman rohkeasti ilman valmistautumista. Siis Uskomatonta☺

<https://www.youtube.com/watch?v=UV9mB8NoWDE>

IV: Intialainen tunnelma (INDIAN PENTATONIC)

Esiintyjät: Molnar Gábor, viulu, Zoltán Lászlo, lyömäsoittimet, Venla Katainen, kantele, Domonkos Rózsay, huilu, Leevi Könttä, sähköbasso, Petri Herranen, piano